Foto: Sputnik / Asatur Yesayants Armaniston prezidenti Armen Sarkisyan bosh vazir Nikol Pashinyan taklifi bilan politsiya va milliy xavfsizlik xizmatiga yangi rahbarlar tayinladi. Endilikda Armaniston politsiyasiga Valeriy Osipyan, milliy xavfsizlik xizmatiga esa Artur Vanetsyan rahbarlik qiladi. Osipyan bungacha Yerevan politsiyasi boshlig‘i o‘rinbosari, Vanetsyan esa milliy xavfsizlik xizmatining Yerevan boshqarmasi boshlig‘i o‘rinbosari bo‘lgan. Ta’kidlanishicha, bu ikkala xavfsizlik idoralari rahbarlari bevosita bosh vazirga bo‘ysunadi.